<classify> Wakati Mabingwa watetezi wa ligi kuu ya soka Tanzania bara Simba SC wakiingia dimbani leo kuwakabili Wanapaluhengo Lipuli FC imeelezwa kuwa itawakosa nyota wake watatu. Katika mchezo huo utakaopigwa uwanja wa samora Simba itakosa huduma na ufundi wa Miraji Athuman, Mzamiru Yassin na Ibrahim Ajibu. Kwa mujibu wa Meneja wa Klabu hiyo Patrick Rweyimamu Miraji na Mzamiru wataukosa mchezo huo sababu ya Majeruhi na Ajibu ameomba ruhusa ili kushughulikia mambo yake ya kifamilia. Hata hivyo timu hiyo jana ilifanya mazoezi ya mwisho na Kocha wa Wekundu hao wa Msimbazi Sven Vandenbroeck amesema timu iko fit na maandalizi yamefanywa kuhakikisha timu hiyo inashinda. Lazima tucheze kila mchezo katika kila hali ambayo tunakutana nayo hivyo tumejindaa na hilo kuhakikisha tunafanya vizuri, . Kila mchezaji yupo tayari kwa mchezo wa kesho isipokuwa kwa majeruhi wa muda mrefu Mzamiru na Miraji ambao walibaki Dar es Salaam. Tulisafiri na wachezaji 25 na wote wapo tayari.- Kocha Sven Vandenbroeck kuelekea mchezo wa kesho dhidi ya Lipuli FC. NguvuMoja A post shared by Simba Sports Club simbasctanzania on Feb 14, 2020 at 9:08am PST  <topic>: michezo 